दिनभर के कारोबार में सेंसेक्स ने 26,731.35 के ऊपरी और 26,379.93 के निचले स्तर को छुआ। सेंसेक्स के 30 में से 22 शेयरों में मजबूती रही, जिसमें टाटा पावर (2.57 फीसदी), बजाज ऑटो (2.44 फीसदी), एसबीआई (1.62 फीसदी), हिंदुस्तान यूनिलीवर (1.54 फीसदी) और हीरो मोटोकॉर्प (1.38 फीसदी) में सर्वाधिक तेजी रही। सेंसेक्स के गिरावट वाले शेयरों में प्रमुख रहे वेदांता (1.46 फीसदी), एचडीएफसी (1.35 फीसदी), डॉ रेड्डीज (1.01 फीसदी), टाटा स्टील (0.88 फीसदी) और भेल (0.59 फीसदी)। नेशनल स्टॉक एक्सचेंज (एनएसई) का 50 शेयरों पर आधारित संवेदी सूचकांक निफ्टी 9.70 अंकों की कमजोरी के साथ 8,004.20 पर खुला और 33.40 अंकों या 0.42 फीसदी मजबूती के साथ 8,047.30 पर बंद हुआ।